recursal/SuperWikiNEXT-32B huggingface dataset:
Coordenadas: 39°42′07″N 44°17′54″L﻿ / ﻿39.70186, 44.29842


|  |  |
| --- | --- |
|  | Este artigo amosa escritos armenios. Sen o soporte axeitado, o texto pode mostrar símbolos sen sentido, coma caixas, marcas e outros. |

O **monte Ararat** (turco **Ağrı**; armenio **Արարատ**; persa **آرارات**; hebraico **אררט**, Hebraico standard **Ararat**, Hebraico Tiberiano **ʾĂrārāṭ**), a máis alta montaña da moderna Turquía, é un cono volcánico cuberto de neves eternas e localizado no extremo nordés de Turquía, a 16 km a oeste do Irán e a 32 km ao sur da Armenia. O Xénese identifica esta montaña como o lugar onde a Arca de Noé pousara en terra firme despois do Diluvio.

Xeoloxía
--------

Monte Ararat.

Un cono un pouco menor (3.896 m), o *Pequeno Monte Ararat*, sitúase ao suroeste do pico principal. O leito de lava espállase entre os dous picos. Tecnicamente, o monte Ararat é un estratovulcán, formado de correntes de lava e exección piroclástica.

Nunca se rexistrou ningunha erupción no monte Ararat, mais suponse que teña habido erupcións nos últimos 10.000 anos. Distante de calquera placa continental, a causa do vulcanismo do monte Ararat non é ben comprendida polos científicos.

Ascensión
---------

O monte Ararat foi escalado pola primeira vez o 27 de setembro de 1829, por Johann-Friedrich von Parrot xun. Reitor da Universidade Dorpat (Estonia), acompañado de catro estudantes.

A Arca de Noé
-------------

Na fin da década de 1950, causaron grande alborozo científico uns vestixios coa forma dunha embarcación en fotos aéreas do Ararat, ata que algunhas expedicións identificaron eses vestixios como efectos topográficos e lava.

O Ararat e Armenia
------------------

A pesar de estar localizado en Turquía, o Monte Ararat é o símbolo nacional de Armenia, onde ás veces se chama **Masis** (Մասիս), e aparece no centro do brasón de Armenia. A montaña é perfectamente visible desde varios puntos de Armenia, incluíndo a capital Iereván, e represéntase frecuentemente en obras de artistas.

|  |  |
| --- | --- |
|  | Commons ten máis contidos multimedia sobre:  ***Monte Ararat*** |

|  |  |
| --- | --- |
| Control de autoridades | 
* Wd: Q72303
* WorldCat
* VIAF: 316431476
* BNF: 14643768v
* BRE: 1826183
* EBID: ID
* GEC: 0004768
* GeoNames: 325164
* GND: 4085881-9
* LCCN: sh85006430
* NDL: 00628158
* NKC: ge418883
* Pleiades: 660563243
* VOGRIPA: 220

 |
Para outras páxinas con títulos homónimos véxase: Arenteiro.

O **río Arenteiro** é un curso fluvial galego, afluente do río Avia. Nace a unha altura de 840 m na Pena de Francia. Tamén recibe as súas primeiras augas desde riba da aldea da Cabana (no concello de San Cristovo de Cea), un pouco máis abaixo da Pena Bico. Pouco despois para pola aldea de Arenteiriño.

Tras recibir pola banda esquerda o río Oseira baña a vila do Carballiño. Ao final, desemboca no Avia, na parroquia de Pazos de Arenteiro, Boborás, tras percorrer 33 km en dirección NL-SO.
Segundo Edelmiro Bascuas, o hidrónimo Arenteiro procede de Argentarium, facendo referencia á prata atopada no curso fluvial.

Notas
-----

1. ↑  Bascuas, E. (2002). *Estudios de hidronimia paleoeuropea gallega*. *Verba. Anuario galego de filoloxía*. Universidade de Santiago de Compostela. p. 29.

Véxase tamén
------------

### Ligazóns externas

* Fotografías do Arenteiro

  


---

|  |  |
| --- | --- |
| Este artigo tan só é un bosquexo |  *Este artigo sobre ríos de Galicia é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q9071629
* GeoNames: 3129664

 |
Montañas de Aïr.
As **montañas de Aïr** ou o **macizo de Aïr** (en tamasheq: *Ayăr*; hausa: oriental *Azbin*, occidental *Abzin*) é un macizo triangular localizado no norte de Níxer, no deserto do Sáhara. Forman parte da ecorrexión do monte xerófilo do Sáhara Occidental, e elévanse a máis de 1.800 metros de altitude e esténdense por máis de 84 000 km². Localizadas no medio do deserto, ao norte 
do paralelo 17, o val de Aïr, cunha altitude de entre 500 e 900 metros, forma unha illa climática no Sahel que permite unha ampla variedade de vida, unha diversidade de coumunidades pastorais e agrícolas, e rechamantes lugares xeolóxicos e arqueolóxicos. Existen salientables lugares arqueolóxicos na rexión, indicativos dun pasado prehistórico na rexión. O licaón (*Lycaon pictus*) que se encontra en perigo de extinción, habitou outrora nesta rexión, mais podería ter desaparecido da zona como consecuencia da superpoboación.

A área foi declarada Patrimonio da Humanidade pola Unesco no ano 1991, xunto co Teneré, formando parte das Reservas naturais de Aïr e de Teneré, que abranguen unha extensión de 7.736.000 ha. En 1992, foi incluída na lista do Patrimonio da Humanidade en Perigo.

Notas
-----

1. ↑  Thorp, M. B. (1969). "Some aspects of the geomorphology of the Air Mountains, southern Sahara". *Transactions of the Institute of British Geographers* **47** (47): 25–46. JSTOR 621733. doi:10.2307/621733.
2. ↑  Shaw, Thurstan; Sinclair, Paul; Andah, Bassey; Okpoko, Alex (1995). *The Archaeology of Africa: Food, Metals and Towns*. Routledge. ISBN 0-415-11585-X.
3. ↑  C. Michael Hogan. 2009. *Painted Hunting Dog: Lycaon pictus*, GlobalTwitcher.com, ed. N. Stromberg Arquivado 9 de decembro de 2010 en Wayback Machine.

Véxase tamén
------------

### Bibliografía

* Mortimore, Michael J. (1972). "The Changing Resources of Sedentary Communities in Air, Southern Sahara". *Geographical Review* **62** (1): 71–91. JSTOR 214060. doi:10.2307/214060.
* Decalo, James (1979). *Historical Dictionary of Niger*. Metuchen, Nova Jersey e Londres: Scarecrow Press. ISBN 0-8108-1229-0.
* Fuglestad, Finn (1983). *A History of Niger: 1850–1960*. Cambridge University Press. ISBN 0-521-25268-7.

|  |  |
| --- | --- |
| Control de autoridades | 
* Wd: Q170383
* WorldCat
* VIAF: 237715030
* BRE: 1805185
* EBID: ID
* GEC: 0001381
* GeoNames: 2448009
* GND: 4084829-2
* TGN: 7016580

 |
Coordenadas: 17°02′31″N 61°51′04″O﻿ / ﻿17.04194, -61.85111

Monte Obama.
O **monte Obama** (coñecido como **Boggy Peak** até o 4 de agosto de 2009) é o punto máis alto das montañas Shekerley, da illa de Antiga e de Antiga e Barbuda. Atópase na zona sur da illa e alcanza unha altura de 402m. Recibe o seu nome de Barack Obama, o Presidente dos Estados Unidos de América número 44.

Cambio de nome
--------------

O 4 de agosto de 2009, durante o 48 aniversario do daquela presidente dos Estados Unidos Barack Obama, o primeiro ministro Baldwin Spencer cambiou o nome a monte Obama. O seu antigo nome era Boggy Peak.

Notas
-----

1. ↑  "NGA GEOnet Names Server". National Geospatial-Intelligence Agency. 7 de xullo de 2008. Arquivado dende o orixinal o 08 de outubro de 2003. Consultado o 22 de xullo de 2008.
2. ↑  "Mount Obama" on summitpost.org Consultado o 29 de setembro de 2011.
3. ↑  Kentish, Anika (9 de agosto de 2009). "Mount Obama: Antigua Renames Its Highest Peak". Huffington Post. Associated Press. Consultado o 9 de marzo de 2011.

|  |  |
| --- | --- |
| Control de autoridades | 
* Wd: Q1718336
* EBID: ID
* GeoNames: 3576363
* Peakbagger: 8255

 |
**Ramón López Rodríguez**, finado en Soutorredondo (Lesende, Lousame) o 25 de novembro de 1959, foi un industrial e político galego.

Traxectoria
-----------

Dono da papeleira de Soutorredondo. Na ditadura de Primo de Rivera foi presidente da Unión Patriótica de Lousame. Coa proclamación da Segunda República e ao anularse as eleccións no concello de Lousame foi nomeado alcalde. Logo do golpe de Estado do 18 de xullo de 1936 foi nomeado Delegado civil do concello de Lousame polo gobernador civil o 13 de agosto. Permaneceu como alcalde ata 1952. Finou en Soutorredondo o 25 de novembro de 1959.

|  |  |  |
| --- | --- | --- |
| Predecesor:**?** |  **Alcalde de Lousame** 1931 | Sucesor:**José Filgueira Pérez** |
| Predecesor:**José Filgueira Pérez** |  **Alcalde de Lousame** 1936 - 1952 | Sucesor:**Florindo Neu Vázquez** |

Recoñecementos
--------------

Foi nomeado alcalde honorario do concello de Lousame.

Vida persoal
------------

Foi pai de Aurora, José, Teresa e Obdulia López Freijedo.

Notas
-----

1. ↑  *La Voz de Galicia*, 15-8-1929, p. 2.
2. ↑  *BOP A Coruña*, 14-8-1936, p. 2.
3. ↑  *La Voz de Galicia*, 27-11-1959, p. 5.

Véxase tamén
------------

### Bibliografía

* Agrafoxo, Xerardo (2002). *Memorias do franquismo*. Noia: Toxosoutos. pp. 131–139. ISBN 84-95622-60-2.
Para outras páxinas con títulos homónimos véxase: Monte Olimpo.

| Monte Olimpo |
| --- |
| Vista do Olimpo e parte dos montes Troodos |
| Elevación: | 1.953 metros |
| Latitude: | 34° 56′ 12″ N |
| Lonxitude: | 32° 51′ 50″ E |
| Localización: | Chipre |
| Cordilleira: | Montes Troodos |
| Primeira acensión: |  ? |
| Rota máis fácil: | Pola estrada |
| O monte Olimpo localízase no centro-oeste de Chipre |

O monte **Olimpo** é a montaña de maior elevación na illa mediterránea de Chipre, cunha altura de 1.953 metros sobre o nivel do mar.

Xeografía
---------

O Olimpo chipriota forma parte da cadea dos montes Troodos e érguese máis ou menos no centro-oeste da illa. O pico máis alto da montaña, denominado **Chionistra**, está case por completo ocupado polas instalacións de telecomunicacións e radar do exército chipriota e do Reino Unido, consonte ao Tratado de Independencia asinado no 1960.

Ascensión
---------

É posíbel ascender seguindo a estrada que sobe polo monte, ou ben a pé a través dun val no que se poden observar algunhas fervenzas. Nas proximidades do monte radica o famoso mosteiro de Kykkos.

Instalacións de esquí
---------------------

No inverno, entre o mes de xaneiro e o de marzo, con algunhas precipitacións é posíbel esquiar nas catro pistas do Olimpo, ás que se chega desde a estrada que sae desde a aldea de Troodos.

Nota
----

O Olimpo mitolóxico da Grecia Antiga está inspirado por outro monte homónimo, o Olimpo de Grecia, sito entre as rexións da Macedonia helena e a Tesalia.

Véxase tamén
------------

### Outros artigos

* Montes Troodos
**RD-108** é a designación do motor foguete que propulsou o primeiro mísil balístico intercontinental, o R-7 soviético, do que posteriormente descenderían os lanzadores Soiuz e os diferentes lanzadores Vostok.

Características
---------------

O motor RD-108, xunto co RD-107, foi desenvolvido por Glushko entre 1954 e 1955 e usa catro cámaras de combustión alimentadas por unha soa turbobomba. Os primeiros intentos de crear un motor suficientemente potente para poder propulsar un mísil balístico intercontinental levaron a Glushko a probar motores cunha soa gran cámara de combustión, pero as inestabilidades do fluxo de propelente e da propia combustión o levaron a usar un deseño de varias cámaras máis pequenas. Co tempo o motor foi sufrindo melloras e variantes para os diferentes modelos de foguetes Soiuz.

Notas
-----

1. 1 2 3 4 5 6 7 8 9 10 11 12 13 14 15 16 17  Mark Wade (2021). "RD-108-8D75" (en inglés). Consultado o 24 de xaneiro de 2021.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***RD-108*** |

### Outros artigos

* R-7 (mísil)
* Vostok 8A92M
* Vostok 8A92
* RD-107
Un RL-10B-2 usado na segunda etapa dos fogutes Delta IV.
**RL-10** é toda unha familia de motores foguete dos Estados Unidos.

Características
---------------

A familia de motores RL-10 está composta por varios modelos fabricados por Pratt and Whitney e alimentados por osíxeno líquido e hidróxeno líquido. O primeiro modelo dun RL-10 voou en 1961. Foron orixinalmente creados para o seu uso na etapa Centaur dos foguetes Atlas. Deseñouse unha variante con pulo variable para o seu uso no módulo de aluaxe do proxecto Apollo que finalmente non foi usada. Outra versión foi usada no fogute experimental dunha soa etapa DC-X e outras versións foron creadas para o seu uso nos diferentes modelos dos foguetes Atlas e Delta.

Notas
-----

1. 1 2  Mark Wade (2021). "RL-10" (en inglés). Consultado o 27 de xaneiro de 2021.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***RL-10*** |

### Outros artigos

* RL-10A-1
* RL-10A-3
* RL-10A-3A
* RL-10A-4
* RL-10A-4-1
* RL-10A-4-2
* RL-10A-5
* RL-10B-2
**Sípilo** (*Sipylos* Σίπυλος) foi o nome que levaba na antigüidade unha montaña de Lidia entre o río *Hermos* e a cidade de Esmirna, unha rama dos montes *Tmolos*. Correspóndese co actual **Spil Dağı**, preto de Manisa, en Turquía.

Na parte leste a tradición di que había unha cidade chamada *Tantalis*, que despois se chamou Sipilo, que foi capital dos meonios, que supostamente foi destruída por un terremoto e engulida, e no seu lugar saíu un pequeno lago que se chamou *Sale* ou *Saloe*. Plinio di que na mesma zona houbo despois outras cidades: *Archaeopolis*, *Colpe* e *Lebade*. Pausanias chama ao lago marisma de Tántalo e di que a tumba de Tántalo estaba nas inmediacións e que no cume da montaña había o trono da montaña no templo de Cibeles ou *Plastene*.

A cidade de Magnesia do Sípilo, que está nas inmediacións, foi teatro da batalla do mesmo nome (-190) e que deu a Roma o dominio da Asia Menor occidental.

|  |  |
| --- | --- |
| Control de autoridades | 
* Wd: Q532698
* DARE: 41128
* GeoNames: 10026708
* Pleiades: 550884

 |
A **mecánica de fluídos** é a rama da mecánica de medios continuos que estuda o movemento de fluídos (gases é líquidos), sen ter en conta as causas que o provocan (cinemática) ou téndoas en conta (dinámica). Tamén estuda as interaccións entre o fluído e o contorno que o limita. Para iso presuponse a similitude da estrutura dos fluídos á dun medio continuo a través do concepto de partícula fluída (hipótese de continuidade).

Hipótese de continuidade (A partícula fluída)
---------------------------------------------

Considéranse tanto os gases como os líquidos xa non moléculas, senón masas fluídas. Deste xeito asegúrase que as propiedades varíen suavemente (sen descontinuidades).

O xeito de distinguir cando a hipótese de continuidade é válida consiste en comparar o camiño percorrido libre medio das moléculas coa lonxitude característica do sistema físico. Ó cociente entre estas lonxitudes denomínaselle número de Knudsen. Cando este número adimensional é moito menor á unidade, o material en cuestión pode considerarse un fluído (medio continuo). No caso contrario os efectos debidos á natureza molecular da materia non poden ser desprezados e debe utilizarse a mecánica estatística para predicir o comportamento da materia.

Outras aplicacións
------------------

Unha derivación alternativa dos principios da mecánica de fluídos mediante a mecánica estatística xustifica o uso de modelos de mecánica de fluídos e a súa terminoloxía na enxeñaría do tránsito.

| * v
* c
* e
Mecánica de medios continuos |
| --- |
| Leis básicas | 
* Conservación da masa
* Conservación da enerxía
* Ecuacións de Navier-Stokes

 |  |
| Mecánica de fluídos | 
* Fluído
* Tensión superficial
* Cantidade de movemento

 |
| Mecánica de sólidos deformábeis | 
* Elasticidade
* Plasticidade
* Lei de Hooke

 |

| * v
* c
* e
Campos de estudo da física |
| --- |
| 
* Acústica
* Astrofísica
* Biofísica
* Física cuántica
* Electromagnetismo
* Electrónica
* Física química
* Física ondulatoria
* Óptica
* Termodinámica
* Xeofísica

 |
| Física | 
* Atómica
* Médica
* Molecular
* Nuclear
* De partículas
* Da materia condensada
* Estatística
* Non linear

 |
| Mecánica | 
* Clásica
* De fluídos
* Cuántica

 |
| Relatividade | 
* Xeral
* Especial

 |

|  |  |
| --- | --- |
| Control de autoridades | 
* Wd: Q172145
* BNCF: 38729
* BNE: XX524911
* BNF: 11931417j
* EBID: ID
* GND: 4077970-1
* LCCN: sh85049383
* MAG: 43133876
* NDL: 00569910

 |

---

|  |  |
| --- | --- |
|  |  *Este artigo sobre física é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Isaac Mahmood Noell,** nado en La Cellera de Ter, Xirona, o 12 de abril de 1983, máis coñecido como **Sak Noel**, é un *disc jockey*, produtor, compositor e director de videoclips español. Foi cofundador e director de Moguda, unha comunidade nocturna de Cataluña. Moguda cesou operacións en 2011 cando Sak Noel fundou a súa propia empresa NOEL MUSIC.

Traxectoria
-----------

Sak Noel comezou na música na adolescencia, influído polos sons electrónicos. Tras ter producido cantidade de temas para terceiros decide establecerse pola súa conta adoptando o nome artístico "Sak Noel". O seu primeiro sinxelo "Loca People (2011)" foi un grande éxito a nivel mundial acadando varios nº1 en diferentes países de entre os cales destaca o conseguido no Reino Unido (UK Official Charts), sendo o 5º artista español (e o primeiro compositor español) da historia en facelo. O remix de "Loca People" con Sensato e Pitbull "Crazy People" logra o nomeamento como Best Urban Song nos XIII Latin Grammy Awards (2012).

O sinxelo sucesor de "Loca People" chamado "Paso (The Nini Anthem)" converteuse no segundo maior éxito da carreira de Sak Noel ao lograr máis de 30 millóns de visitas en Youtube e conseguir destacar en varias listas a nivel mundial.

Despois de varios anos apartado da primeira liña regresou co sinxelo "Non Boyfriend" (2014), xunto a Mayra Veronica, conseguindo máis de 30 millóns de visitas en YouTube e converténdose nun fenómeno viral en Estados Unidos. A canción debutou no número #40 do Dance/Mix Show Airplay.

Discografía
-----------

### Sinxelos

* «Loca People» (2011)
* «Paso (The Nini Anthem)» (2011)
* «Where? (I Lost My Underwear)» (2012)
* «Party on my level» (Con Sito Rocks) (2013)
* «I Am The Law» (2013)
* «Young & Reckless» (Con Dá Beat Freakz) (2014)
* «No Boyfriendl» (Con Mayra Veronica) (2014)
* «Pinga» (Con Sito Rocks) (2015)
* «Trumpets» (xunto a Salvi con Sean Paul) (2016)
* «OMG» (2017)

Notas
-----

1. ↑  "Sak Noel - Loca People (What The F k!)". *hitparade.ch* (en alemán). Hung Medien.
2. ↑  "Artist Chart History > Sak Noel" (en inglés). The Official Charts Company.
3. ↑  "JUANES AND SANTANA TO PERFORM TOGETHER FOR THE FIRST TIME ON THE XIII ANNUAL LATIN GRAMMY AWARDS®". *LatinGRAMMY.com* (en inglés). Arquivado dende o orixinal o 21 de febreiro de 2022. Consultado o 21 de febreiro de 2022.
4. ↑  "Sak Noel - Chart history". *Billboard* (en inglés). Prometheus Global Media.

Véxase tamén
------------

### Ligazóns externas

* Sitio oficial de Sak Noel

|  |  |
| --- | --- |
| Control de autoridades | 
* Wd: Q335942
* WorldCat
* VIAF: 59145970136832251242
* Discogs: 2170247
* ISNI: 0000 0003 5757 4825
* MusicBrainz: ID
* NKC: jx20111101009
* Songkick: 4678293

 |
Distribución dos sistemas de televisión
**NTSC** (**National Television System Committee**) é o sistema de televisión analóxica usado nos Estados Unidos e que se estendeu ao resto de Norteamérica, Centroamérica e as Antillas, a maioría dos países de Suramérica, Birmania, Corea do Sur, Taiwán, Xapón, Filipinas e algúns países de Oceanía. Do NTSC derivouse o sistema PAL que utilizan ou utilizaron a maioría dos países.

Desenvolvemento
---------------

A FCC estadounidense estableceu un comité en 1940 para lograr un estándar nacional para a recepción da televisión, a NBC viña utilizando o sistema da RCA de 441 liñas pero outras compañías como Philco ou DuMont preferían estándares de entre 605 e 800 liñas. O primeiro estándar NTSC definiuse en 1941 con 525 liñas e 30 imaxes por segundo pero non tiña provisión para a televisión en cor polo que en 1953 se adoptou unha versión modificada que permitía a compatibilidade dos televisores en branco e negro cos novos en cor. Coa adopción da televisión dixital nos Estados Unidos substituíno definitivamente polo ATSC o 12 de xuño de 2009 e outros países teñen previsto substituílo en anos vindeiros.

|  |  |
| --- | --- |
| Control de autoridades | 
* Wd: Q185796
* BRE: 2672925
* EBID: ID
* MAG: 152622121
* PSH: 9806

 |
O **mecanicismo** é unha doutrina segundo a cal a realidade, ou unha parte dela, pode ser comprendida e explicada apelando exclusivamente a dous principios: a materia e o movemento local. Segundo isto, o mecanicismo concibiría a realidade como "corpos en movemento".

Tipos de mecanicismo
--------------------

Hai profundas diferenzas entre o mecanicismo clásico (século XVII) e as filosofías contemporáneas neomecanicistas. O mecanicismo clásico, xurdido no século XVII foi enunciado por Descartes. Tratábase dunha cosmovisión caracterizada por dúas doutrinas, unha ontolóxica e outra gnoseológica. A ontoloxía mecanicista contiña dúas teses principais: o mundo é unha máquina ou como unha máquina (maquinismo) e todo o real é físico (fisicismo ou "fisicalismo"). A gnoseoloxía mecanicista, pola súa banda, sostiña a redución dos fenómenos ás súas partes (físicas) e as súas interaccións (mecánicas).

O mecanicismo sostén que toda realidade debe ser entendida segundo os modelos proporcionados pola mecánica, e interpretada sobre a base das nocións de materia e movemento.

Elementos característicos do mecanicismo moderno
------------------------------------------------

### Distinción entre calidades primarias e calidades secundarias

As calidades secundarias son as cores, sons e sabores, e son subxectivos; non son trazos das cousas senón meros efectos de certas combinacións de materia sobre as nosas mentes. As calidades primarias son as calidades obxectivas, as calidades que realmente posúen as cousas (figura, número, tamaño e movemento). Esta clasificación introduciuna Galileo e foi aceptada por Locke e Descartes.

### Rexeitamento da causalidade final

As explicacións aristotélicas do mundo natural consideraban imprescindible a referencia á causalidade eficiente para a explicación do mundo natural, pero tamén á causalidade final e á causa formal. As explicacións mecanicistas rexeitan a causa final, e, da causa formal, só aceptan as formas matemáticas, ben xeométricas como a figura, ben outras puramente cuantitativas, como o tamaño a cantidade e o movemento

Argumentos do mecanicismo
-------------------------

A imaxe mecanicista do mundo apoiábase fundamentalmente no principio de causalidade polo que se consideraban rexidos todos os fenómenos que describe a física clásica.

O mecanicismo tendeu a abandonar o carácter ontológico para adoptar a forma epistemológica. É dicir, non se trataba tanto de afirmar que o mundo é unha máquina, nin tan só unha máquina extremadamente complexa, senón que se trataba simplemente de concibilo e explicalo coma se o fose, é dicir, a partir das leis da mecánica sen presupor por iso o carácter mecánico do real. Iso deu lugar a un mecanicismo metodolóxico.

Véxase tamén
------------

### Outros artigos

* Revolución copernicana
* René Descartes
* Julien Offray de La Mettrie

### Ligazóns externas

* Mecanicismo *(en castelán)*
* Mecanicismo de Descartes *(en castelán)*

|  |  |
| --- | --- |
| Control de autoridades | 
* Wd: Q846865
* BNCF: 12088
* BNF: 11952821j
* BRE: 2210160
* EBID: ID
* GEC: 0122379
* GND: 4281619-1
* LCCN: sh85082774
* NDL: 00565753

 |
Para outras páxinas con títulos homónimos véxase: Ramón Fernández.

**Ramón Fernández Cobas**, nado en Santiago de Compostela en 1901 e finado no mesmo concello o 6 de agosto de 1976, foi un xornalista e empresario galego.

Traxectoria
-----------

Foi redactor de *El Noticiero Gallego*, redactor-correspondente en Santiago de Compostela de *Galicia Sportiva* de Vigo, fundou e dirixiu *Galicia Sport* en Compostela e foi correspondente de *Madrid Sport*. Asinaba moitas das súas crónicas deportivas como **Conde las Marabillas**. Colaborou en *Gaceta de Galicia*, *El Compostelano* e *El Correo Gallego* asinando ás veces como **Ramón F. Cobas**. Escribiu a comedia *Rosalba* que foi levada a escena en 1919 polo cadro de declamación Brisas Futuras. Foi colaborador da frustrada homenaxe a Ramón del Valle Inclán en 1935-36.

Vida persoal
------------

Neto de Benito Fernández Cavollo, unha familia de Conxo. Casou en Santiago de Compostela con María del Carmen Refojo Pazos en outubro de 1924.

Notas
-----

1. ↑  Necrolóxica en *La Voz de Galicia*, 7-8-1976, p. 31.
2. ↑  *El Progreso*, 5-10-1924, p. 2.
A **Asociación Estadounidense de Xornalistas Gais e Lesbianas** (en inglés *National Lesbian & Gay Journalists Association*) (NLGJA) é unha asociación profesional estadounidense dedicada a monitorizar a cobertura das novas relacionadas coa comunidade LGTB. Ten a súa base na cidade de Washington, D.C. e entre os seus membros hai tanto xornalistas como estudantes en medios impresos, audiovisuais e dixitais.

A NLGJA é unha organización de xornalistas, profesionais dos medios, educadores e estudantes que traballan nas industrias xornalísticas para fomentar unha axeitada cobertura dos acontecementos relacionados coa comunidade lésbica, gai, bisexual e transexual. A NLGJA tamén loita contra a discriminación laboral e fornece de cursos de formación aos seus membros.

Foi fundada en 1990 por Roy Aarons, e actualmente ten uns 1.500 membros. O seu director executivo é David Barre, e o seu presidente David Steinberg.

Véxase tamén
------------

### Ligazóns externas

* Web da NLGJA *(en inglés)*.

|  |  |
| --- | --- |
| Control de autoridades | 
* Wd: Q6974089
* WorldCat
* VIAF: 129368824
* GRID: grid.503993.5

 |
Para outras páxinas con títulos homónimos véxase: San Fiz.
Para outras páxinas con títulos homónimos véxase: Santiago de Rubián.

**San Fiz de Rubián** é unha parroquia que se localiza no concello de Bóveda. Limita coas parroquias de Covela e Noceda ao norte, Tuimil ao leste, Rubián ao sur e Vilarbuxán ao oeste.

Segundo o padrón municipal de 2008 tiña 106 habitantes (53 mulleres e 53 homes), distribuídos nas entidades de Eimer, O Gruñedo e San Fiz, o que supón unha diminución en relación ao ano 1999 cando tiña 126 habitantes.

Historia
--------

Aparece relacionada co mosteiro de Samos unha bula de confirmación do Papa Alexandre III, do ano 1175, pola que os monxes poden seguir desfrutando dos dereitos xurisdicionais que lles correspondían de antigo.

Patrimonio
----------

A **igrexa de San Fiz de Rubián**, do século XVI, aínda que moi reformada, presenta planta rectangular. A capela maior, sepárase da nave por un arco de medio punto, estando a sancristía apegada ó seu costado norte.

No lugar de Eimer está a **Casa Torre de Eimer**, con capela. Non se conserva a torre da casa, aínda que consta como reconstruída no século XVII, nin a solaina. Conserva un escudo de mármore na fachada leste.

No lugar do Gruñedo está a **Casa Torre do Gruñedo**.

Lugares e parroquias
--------------------

### Lugares de San Fiz de Rubián

| Lugares da parroquia de San Fiz de Rubián no concello de Bóveda (provincia de Lugo) |  |
| --- | --- |
| Eimer | O Gruñedo | San Fiz |

### Parroquias de Bóveda

| Galicia | Provincia de Lugo | Parroquias de Bóveda |  |
| --- | --- |
| Bóveda (San Martiño) | Freituxe (Santiago) | Guntín (San Cristovo) | Martín (San Cristovo) | Mosteiro (San Paio) | Remesar (San Xoán) | Ribas Pequenas (Santiago) | Rubián (Santiago) | San Fiz de Rubián (San Fiz) | Teilán (Santa Baia) | Tuimil (Santa María) | Ver (San Vicenzo) | Vilalpape (San Bartolomeu) | Vilarbuxán (San Bartolomeu) |

Notas
-----

1. 1 2  Decreto 6/2000, do 7 de xaneiro, polo que se aproba o nomenclátor correspondente ás entidades de poboación da provincia de Lugo.

Véxase tamén
------------

### Outros artigos

* Lugares de Bóveda

|  |  |
| --- | --- |
| Control de autoridades | 
* Wd: Q20546794
* código INE: 27008080000

 |
**Ramón Faginas Arcuaz**, nado en Pontevedra cara a 1839 e finado na Coruña o 7 de agosto de 1913, foi un político, xornalista e escritor galego.

Traxectoria
-----------

Cando tiña 14 anos foi como voluntario á guerra de África. Con 17 anos iniciouse na actividade xornalística. Federalista, socialista e galeguista, defendeu con constancia o programa galeguista do federalismo republicano. Foi deportado nunha ocasión e tamén tivo que emigrar para fuxir da persecución. Foi o iniciador e secretario da Liga de Contribuyentes da Coruña. Dirixiu *El Deber* de Pontevedra (1873) e *El Telegrama* e *El Comercio Gallego* da Coruña. Fundou con Salvador Golpe *El Clamor de Galicia* e *Unión Gallega* e foi redactor de *El Diario de Galicia*. Foi secretario do concello de Oza dos Ríos dende 1884. Finou na Coruña aos 74 anos.

Obras
-----

* *Pontevedra y sus cercanías*, 1880.
* *Guía indicador de La Coruña y Galicia para 1890-1891*, 1890.

Vida persoal
------------

Casou con Amalia Álvarez Rodríguez e foi pai dos xornalista Bernardo e Robustiano Faginas Álvarez.

Notas
-----

1. ↑  Necrolóxica en *El Norte de Galicia*, 9-8-1913, p. 2.
2. ↑  *El Diario de Lugo*, 30-3-1884, p. 3.

Véxase tamén
------------

### Bibliografía

* Couceiro Freijomil, Antonio (1951-53). *Diccionario Bio-bibliográfico de Escritores* (en castelán) **II**. Bibliófilos Gallegos. p. 7.

|  |  |
| --- | --- |
| Control de autoridades | 
* Wd: Q20535273
* BNE: XX4877690

 |
Un **meiriño mor** ou **meiriño maior** era un cargo da administración rexia medieval con competencias administrativas, económicas, políticas e militares.

Era un cargo de designación real e cabeza nunha zona da administración, exercida a través doutros cargos como os meiriños menores. O meiriño mor era tradicionalmente un posto de confianza que o monarca confiaba a unha persoa nobre era un cargo moi cobizado.

Historia
--------

Na Galiza a organización administrativa é relativamente temperá e estabelecese antes que no resto do reino de Castela, constituíndo desde o inicio unha entidade administrativa separada. O sistema evolucionou ao longo do século XII, substituíndose os anteriores *comissa* e mandacións por tenzas e os antigos *comités* (condes) por tenentes  A primeira persoa á que se lle pode atribuír o carácter de gobernador xeral da Galiza é Raimundo de Borgoña, aínda que pola súa posición e a súa relación co monarca non se corresponde coa figura que estamos a tratar, pero xa en 1245 aparece claramente un funcionario que exerce o cargo.

As tenzas principais na época eran:

* Trastámara: A provincia da Coruña ao norte do río Tambre;
* Montenegro
* Monterroso
* Sarria
* Lemos
* Turonio: O bispado de Tui
* Limia

Estas divisións non eran permanentes e dependían de quen ocupase o cargo, podéndose agrupar de maneira diversa baixo un mesmo meiriño.

Notas
-----

1. ↑  Cristina Jular páxina 59
2. ↑  Op. cit. páxina 78

Bibliografía
------------

* Jular Perez-Alfaro, Cristina (1990). *Los Adelantados y merinos mayores de León* (Siglos XII-XV). León: Universidade. Servizo de Publicacións *(en castelán)*.
Para outras páxinas con títulos homónimos véxase: Ramón Fernández.

**Ramón Fernández Sarasquete**, nado en Ribeira o 26 de febreiro de 1909 e finado na Coruña o 15 de outubro de 1979, foi un futbolista galego máis coñecido como **Sarasquete**, que xogaba na demarcación de defensa.

Traxectoria
-----------

Comezou a xogar no Villagarcía FC, de aí pasou ao Celta de Vigo onde xogou na 2ª División B na tempada na que se creou ese sistema de competición, a 1929/30. Esa categoría pasaría a chamarse Terceira División a partir da tempada seguinte.

Co Celta xogou un total de oito encontros esa tempada, porén non durou moito no equipo, xa que tras un frustrado fichaxe polo RCD Espanyol foi cedido ao Eiriña CF. Finalmente fichou polo Espanyol en decembro de 1929.

Posteriormente tamén xogou no Deportivo da Coruña e no Racing Club de Ferrol.

Vida persoal
------------

Fillo do comerciante e político Antonio Fernández Salcedo, casou na Coruña con María Ángeles Penabad e tivo dous fillos: María del Carmen e Ramón Fernández Penabad.

Véxase tamén
------------

### Ligazóns externas

* Berto V. T. (11 de marzo de 2012). "Sarasquete". *Yo jugué en el Celta* (en castelán).

|  |  |
| --- | --- |
| Control de autoridades | 
* Wd: Q12398592
* BDFutbol: 11786

 |
Para outras páxinas con títulos homónimos véxase: Mecha.

|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

O termo **mecha** (en xaponés: メカ, Hepburn: *meka*?) pode facer referencia tanto á idea científica como ó xénero de ciencia ficción que se centra en robots xigantes ou máquinas (**mechs**) controladas por persoas. Os mechas son representados de maneira común robots móbiles humanoides. O termo provén do xaponés (*meka*) que á súa vez é unha abreviación do préstamo inglés *mekanikaru* ('mecánico'), mais en xaponés é un termo máis inclusivo, sendo "robot" (*robotto*) ou "robot xigante" un termo máis específico.

Estas máquinas varían moito en tamaño e forma, pero distínguense dos vehículos pola súa aparencia e tamaño humanoides ou biomórficos, máis grande ca un humano. Existen diferentes subxéneros, con diferentes connotacións de realismo. O concepto de Super Robot e Real Robot son dous exemplos que se atopan no anime xaponés. O termo tamén pode referirse a plataformas robóticas humanoides ou non humanoides pilotadas no mundo real. Ademais, no contexto xaponés orixinal da palabra, "mecha" pode referirse a maquinaria / vehículos móbiles (incluídos avións) en xeral, tripulados ou doutro tipo.

Véxase tamén
------------

### Ligazóns externas

* Mecha Anime HQ: Extensive coverage on Gundams and other mecha. *(en inglés)*
* Mecha Co. *(en inglés)*

|  |  |
| --- | --- |
| Control de autoridades | 
* Wd: Q858784
* GiantBomb: 3055-21
* LCCN: sh2010006115

 |
Portada do primeiro número de Anales de la Sociedad Española de Física y Química, primeira publicación da sociedade precursora da RSEQ
A **Real Sociedad Española de Química** (**RSEQ**) é unha sociedade científica española adicada ó desenvolvemento e divulgación da química, tanto no seu aspecto de ciencia pura como no das súas aplicacións. Ten a súa orixe en 1980 trala escisión da Real Sociedad Española de Física y Química que á súa vez foi fundada en 1903.

A finalidade da RSEQ é "facilitar o avance e a mellora da actividade científica, docente, investigadora e profesional nos eidos das ciencias químicas e a enxeñaría química".

A RSEQ é membro de EuCheMS (*European Association for Chemical and Molecular Sciences*) unha organización sen ánimo de lucro, fundada en 1970, que promove a cooperación entre sociedades científicas e técnicas europeas no eido da química.

Presidentes da RSEQ
-------------------

* 1980-84: Joaquín Hernáez Marín
* 1985-88: Francisco Fariña Pérez
* 1989-92: Eldiberto Fernández Álvarez
* 1993-96: Juan Antonio Rodríguez Renuncio
* 1997-01: Carlos Pico Marín
* 2001-06: Luís A. Oro Giral
* 2006-12: Nazario Martín León
* 2012-  : Jesús Jiménez Barbero

Notas
-----

1. ↑  "Bienvenida a la Real Sociedad Española de Química.". Arquivado dende o orixinal o 20 de decembro de 2017. Consultado o 20 de decembro de 2017.
2. ↑  About EuCheMS. European Association for Chemical and Molecular Sciences.

|  |  |
| --- | --- |
| Control de autoridades | 
* Wd: Q9067104
* WorldCat
* VIAF: 265260776
* BNE: XX131083
* CANTIC: a11169424
* CiNii: DA04800803
* GND: 308364-0
* ISNI: 0000 0001 0667 1479
* LCCN: n84065666
* NKC: kn20090203018

 |
Logo da RFEA.
A **Real Federación Española de Atletismo** (**RFEA**) é o máximo dos organismos que xestionan o atletismo en España, ocupándose de todo o que estea relacionado coa selección nacional e encargándose de organizar as principais competicións atléticas celebradas en territorio español, como por exemplo os Campionatos de España.

José María Odriozola é presidente da RFEA dende o 14 de xaneiro de 1989 cando derrotou por 151 a 60 votos a Guillermo Ros, sucedendo no posto a Juan Manuel de Hoz que fora presidente dende o 31 de maio de 1977. A partir de entón configurouse como o Presidente con máis tempo en exercicio do cargo, despois de ser reelixido para tal mester en seis ocasións, a última delas o 16 de decembro de 2012.

Notas
-----

1. ↑  "RFEA.es". Arquivado dende o orixinal o 23 de setembro de 2010. Consultado o 27 de abril de 2015.
2. ↑  antena3noticias.com[*Ligazón morta*]

Véxase tamén
------------

### Ligazóns externas

* Páxina oficial da RFEA *(en castelán)*

|  |  |
| --- | --- |
| Control de autoridades | 
* Wd: Q2519576
* WorldCat
* VIAF: 144036408
* BNE: XX115090
* GND: 2161916-5
* ISNI: 0000 0000 9734 8580

 |
A **Real Sociedad Gimnástica Española** coñecida como **Gimnástica de Madrid** era un club de fútbol afeccionado da cidade de Madrid.

Historia
--------

A **Sociedad Gimnástica Española** fundouse o 2 de marzo de 1887 en Madrid dedicándose principalmente á ximnasia, aínda que chegou a ter varias seccións máis, como a sección de remo ou a sección de fútbol.

En 1906 nacen o Iris FC e o Club Sportivo Internacional, uníndose en 1907 á Sociedad Gimnástica Española, que xa xogaba partidos de fútbol anteriormente e que establece definitivamente a súa sección de fútbol baseándose en xogadores procedentes do Moncloa FC, Hispania FC e do renacido Iberia FC.

En 1909 a *Gimnástica Española* é un dos fundadores da Federación Española de Fútbol.

No ano 1912 xoga a final de Copa do Rei contra o FC Barcelona, que perde 2-0 tras clasificarse ao gañar o Campionato Rexional contra equipos como o Madrid FC ou o Athletic de Madrid.

En 1915 o Rei Afonso XIII concedeulle o título "Real" e puxeron a coroa e o nome ao escudo. 
Entre as súas filas contou con futbolistas internacionais como Severino Goiburu.

En 1928 suprime a sección de Fútbol ao non poder competir co fútbol profesional que existía desde 1926, aínda que máis tarde recuperaríaa, suprimíndoa definitivamente nos anos '60.

Uniforme
--------

* **Uniforme titular**: Camiseta branquinegra, pantalón branco e medias branquinegras.

Palmarés
--------

* **Campionato Rexional Centro (3)**: 1911, 1912, 1924
* Subcampión da Copa do Rei (1): 1912

Outras seccións
* **Campionato de España de Rugby (1)**: 1935

Véxase tamén
------------

### Ligazóns externas

* Escudo da RS Gimnástica
* Escudo da RS Gimnástica

|  |  |
| --- | --- |
| Control de autoridades | 
* Wd: Q2479165
* WorldCat
* VIAF: 132857618

 |
O **Mosteiro da Serra do Pilar** atópase no alto da serra do Pilar, na freguesía de Santa Marinha, cidade e concello de Vila Nova de Gaia, distrito do Porto, en Portugal.

Historia
--------

No inicio do século XVI, o Mosteiro de Grijó atopábase en ruínas e, en 1535, Xoán III de Portugal, o reformador do Mosteiro de Santa Cruz de Coímbra e o Prior-Mor, D. Bento de Abrantes, concertaran a transferencia daqueles Agostinianos para a serra de São Nicolau, en Gaia.

O proxecto inicial tivo a dirección de Diogo de Castilho e João de Ruão, comezando as obras en 1538. Estendéronse até 1670, co remate da Igrexa da Nosa Señora do Pilar.

Posteriormente, no contexto da Guerra Civil Portuguesa, cando ocorreu o cerco do Porto (xullo de 1832 - agosto de 1833), as tropas liberais instaláronse nas dependencias do mosteiro, proporcionando apoio ás forzas liberais sitiadas da outro beira do río Douro.

Ó final do conflito, froito dos constantes ataques que sufriu, atopábase en deplorábel estado de ruína, caendo en abandono. En 1834, foi creada a "Real Irmandade de Nossa Senhora do Pilar" e, en 1925, o "Grupo de Amigos do Mosteiro da Serra do Pilar" que gradualmente foron procedendo á recuperación do conxunto, recualificado como espazo museolóxico.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Mosteiro da Serra do Pilar Modificar a ligazón no Wikidata*** |

### Ligazóns externas

* Descrición do Mosteiro na páxina da Cámara Municipal *(en portugués)*

|  |  |
| --- | --- |
| Control de autoridades | 
* Wd: Q10332614
* WorldCat
* VIAF: 154840889
* LCCN: n85218053

 |
**Republic Records** é un selo discográfico estadounidense. Foi fundado por Avery Lipman e Monte Lipman como unha etiqueta independente no ano 1995 e no presente é unha división de Universal Music Group (UMG). Foi mercado por UMG en 2000 e operou inicialmente como un selo de Universal/Motown Records Group. Tras unha reorganización en 2006 pasou a chamarse Universal/Republic, e no ano 2012 recibiu o nome de Republic Records.

A compañía ten a súa sede na cidade de Nova York. No presente entre os seus artistas atópanse Nicki Minaj, Anitta, Ariana Grande, Black Sabbath, Drake, Hailee Steinfeld, Jessie J, Lil Wayne, Lorde, Post Malone, The Weeknd e Liam Payne.

Notas
-----

1. ↑  "Universal Signs New Agreement With Republic's Monte and Avery Lipman". The Hollywood Reporter. Consultado o 1 de agosto de 2018.
2. ↑  "Lipman to head up Universal Records". Billboard. Consultado o 1 de agosto 2018.
3. ↑  "Stop in the Name of Shiny Toy Guns". Billboard. Consultado o 1 de agosto de 2018.
4. ↑  "Artists". Republic Records. Consultado o 1 de agosto de 2018.

Véxase tamén
------------

### Ligazóns externas

* Web do selo

|  |  |
| --- | --- |
| Control de autoridades | 
* Wd: Q4413456
* Discogs: 38017
* MusicBrainz: ID

 |
**Mul** (anglosaxón: *Mūl*: *Mūl*, literalmente "mula"), finado en 687, puido gobernar brevemente como rei de Kent despois da conquista polo seu irmán, Caedwalla de Wessex, en 686.

### Traxectoria

O pai de Mul era Coenberht, cousa que o fai un membro da Casa de Wessex (un descendante de Cynric). O nome Mul é moi infrecuente e considerouse que deriva do latino *mulus*, que significa *mula*, unha palabra que se sabe que entrara no léxico do anglosaxón; o máis seguro é que fose un alcume que se volveu habitual.

A *Crónica anglosaxoa* relata que en 686, "Caedwalla e Mul, o seu irmán, devastaron Kent e Wight". En 687, con todo, informa que "Mul foi queimado en Kent, e 12 outros homes con el; e que ese ano Caedwalla devastou de novo Kent".

En 694, segundo a *Crónica anglosaxoa*, a xente de Kent púxose de acordo con Ine, sucesor de  Caedwalla, e concedeulle unha suma "porque queimaran a Mul antes".

O reinado de Mul aparece mencionado nun documento de Swæfheard.

Notas
-----

1. ↑  Britons and Saxons: The Chiltern Region 400-700.
2. ↑  Swæfheard

Véxase tamén
------------

### Ligazóns externas

* Mul 1 en Prosopography de Inglaterra anglosaxoa.

| * v
* c
* e
Reis de Kent |
| --- |
| Orixes | 
* Hengest e Horsa
* Oisc
* Octa
* Eormenric

 |
| século VII | 
* Æthelberht I
* Eadbald
* Eormenred ?
* Eorcenberht
* Ecgberht I
* Hlothhere
* Eadric
* Mul
* Swæfheard
* Oswine
* Wihtred

 |
| século VIII | 
* Alric
* Eadberht I
* Æthelberht II
* Eardwulf
* Eadberht II
* Sigered
* Eanmund
* Heahberht
* Ecgberht II
* Ealhmund
* Offa de Mercia
* Eadberht III Præn
* Cuthred

 |
| século IX | 
* Coenwulf de Mercia
* Ceolwulf de Mercia
* Baldred
* Ecgberht de Wessex
* Aethelwulf de Wessex
* Aethelstan de Wessex
* Aethelberht de Wessex

 |

|  |  |
| --- | --- |
| Control de autoridades | 
* Wd: Q323409
* PASE: 3028
* WikiTree: Wessex-353

 |
Modelo dun SAR-Lupe acoplado á última etapa do seu foguete lanzador.
**SAR-Lupe** son os primeiros satélites de recoñecemento militares alemáns.

Características
---------------

Os satélites SAR-Lupe son satélites de recoñecemento que usan radar de apertura sintética (SAR polas súas siglas en inglés para facer as súas observacións. Teñen unha resolución espacial de 1 metro ou menos e poden facer observacións independentemente do tempo meteorolóxico da zona observada. Lanzáronse cinco SAR-Lupe entre 2006 e 2008, todos a bordo de foguetes Kosmos 3M.

Historial de lanzamentos
------------------------

| Misión | Data de lanzamento | Foguete lanzador | Notas |
| --- | --- | --- | --- |
| SAR-Lupe 1 | 19 de decembro de 2006 | Kosmos 3M | Éxito |
| SAR-Lupe 2 | 2 de xullo de 2007 | Kosmos 3M | Éxito |
| SAR-Lupe 3 | 1 de novembro de 2007 | Kosmos 3M | Éxito |
| SAR-Lupe 4 | 27 de marzo de 2008 | Kosmos 3M | Éxito |
| SAR-Lupe 5 | 22 de xullo de 2008 | Kosmos 3M | Éxito |

Notas
-----

1. 1 2 3 4 5 6  Mark Wade (2021). "SAR-Lupe" (en inglés). Consultado o 14 de febreiro de 2021.
2. 1 2 3 4 5 6  Gunter Dirk Krebs (2021). Gunter's Space Page, ed. "SAR-Lupe 1, 2, 3, 4, 5" (en inglés). Consultado o 14 de febreiro de 2021.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***SAR-Lupe*** |

### Outros artigos

* Kosmos 3M
**Stanley David Griggs**, nado en Portland, Oregón, o 7 de setembro de 1939 e finado o 17 de xuño de 1989, foi un astronauta estadounidense que formou parte da misión STS-51-D.

Traxectoria
-----------

Griggs graduouse en ciencias pola Academia Naval dos Estados Unidos en 1962, e era máster en administración pola Universidade George Washington en 1970.

Entrou a traballar como piloto de probas na NASA en xullo de 1970. En agosto de 1979 completou o adestramento para poder ser considerado como astronauta da NASA. Participou na misión STS-51-D, pasando un total de sete días no espazo. Finou o 17 de xuño de 1979 no accidente do aeroplano que pilotaba.

Notas
-----

1. 1 2 3  Mark Wade (2020). "Griggs, Stanley David" (en inglés). Consultado o 3 de maio de 2020.
2. 1 2 3  NASA, ed. (xuño de 1989). "S. DAVID GRIGGS (MR.) NASA ASTRONAUT (DECEASED)" (PDF) (en inglés). Consultado o 3 de maio de 2020.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***S. David Griggs Modificar a ligazón no Wikidata*** |

### Outros artigos

* STS-51-D

|  |  |
| --- | --- |
| Control de autoridades | 
* Wd: Q719921
* NASA: griggs
* WikiTree: Griggs-1423

 |
O equipo de hóckey sobre xeo da **Real Sociedad** foi unha sección do club polideportivo donostiarra.

Traxectoria
-----------

Foi fundado en 1972 e foi un dos seis equipos fundadores da Superliga española. Foi o gañador dos tres primeiros títulos na historia da liga, así como das tres primeiras edicións da Copa do Rei, a Real Sociedad foi destronada polo club rival da cidade, o CH Txuri-Urdin.

Logo de tódolos contratempos, o equipo decidiu disolver o equipo sénior para concentrarse na base, mais finalmente, a dirección do club decidiu suprimir a sección en 1976.

Palmarés
--------

* **3 Superligas españolas**: 1973, 1974 e 1975.
* **3 Copas do Rei**: 1973, 1974 e 1975.

|  |  |
| --- | --- |
|  | A Galipedia ten un portal sobre: ***Hóckey sobre xeo*** |


---

|  |  |
| --- | --- |
| Este artigo tan só é un bosquexo |  *Este artigo sobre deporte é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Rik Smits**, nado o 23 de agosto de 1966 en Eindhoven, é un xogador retirado holandés de baloncesto profesional que pasou toda a súa carreira nos Indiana Pacers da National Basketball Association (NBA).

Traxectoria
-----------

Ao principio, Smits era suplente de Steve Stipanovich, pero cando Stipanovich sufriu unha terrible lesión que acabou coa súa carreira, Smits foi titular en 71 partidos na súa tempada coma rookie, facendo 11.7 puntos e 6.1 rebotes por partido, rematando a tempada no mellor quinteto de rookies da liga. Smits continuou acadando dobres díxitos en puntos durante cada ano da súa carreira, pero non foi ata 1993-1994 cando Smits chegou a liderar ao equipo.

Foi elixido para o equipo da Conferencia Leste no All-Star Game da NBA de 1998. Smits tivo problemas nos pés durante case toda a súa carreira, e retirouse ó remate da tempada 1999-2000, despois de que os Pacers caeran eliminados polos Los Angeles Lakers nas Finais da NBA por 4-2.

Smits foi seleccionado no equipo do 40º aniversario dos Pacers, elixido polos fans. Rematou na cuarta posición dos máis votados, por detrás de Reggie Miller, Mel Daniels e Jermaine O'Neal.

Véxase tamén
------------

### Ligazóns externas

* Perfil e biografía en NBA.com *(en inglés)*

|  |  |
| --- | --- |
| Control de autoridades | 
* Wd: Q374536
* WorldCat
* VIAF: 46082375
* EBID: ID
* FAST: 423571
* ISNI: 0000 0000 3850 263X
* LCCN: n98087832
* NTA: 159373220
* Basketball-Reference: smitsri01
* FIBA: 12237
* NBA: 22

 |